**Egyek Nagyközség Önkormányzata Képviselő-testületének ………/2025. (V. 29.) zárszámadási rendelete**

**az Önkormányzat 2024. évi költségvetésének végrehajtásáról**

[1] E rendelet célja Egyen Nagyközség Önkormányzatának és intézményeinek 2024. évi költségvetésének végrehajtásának, bevételi és kiadási előirányzatainak, módosított előirányzatainak és teljesítési tételeinek elfogadása.

[2] Az Államháztartásról szóló 2011. évi CXCV. törvény 91. §-ában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 120. §. (1) bekezdése alapján a következőket rendeli el:

**1. §**

(1) Az önkormányzat költségvetési szervei az alábbiak:

*a)* Egyek Nagyközség Önkormányzata

*b)* Egyeki Polgármesteri Hivatal

*c)* Tárkányi Béla Könyvtár és Művelődési Ház

(2) Az (1) bekezdésben felsorolt önállóan működő és gazdálkodó, és önállóan működő költségvetési szervek külön-külön címet alkotnak.

**2. §**

A képviselő- testület az önkormányzat 2024. évi költségvetési teljesítésének

*a)* bevételi főösszegét 1 629 374 854 forintban, azaz Egymilliárd – hatszázhuszonkilencmillió - háromszázhetvennégyezer-nyolcszázötvennégy forintban állapítja meg.

*b)* kiadási főösszegét 1 461 128 572 forintban, azaz Egymilliárd – négyszázhatvanegymillió - egyszázhuszonnyolcezer – ötszázhetvenkettő forintban állapítja meg.

*ba)* Költségvetési bevételek összesen: 1 629 374 854 Ft

*bb)* Költségvetési kiadások összesen: 1 461 128 572 Ft

*bc)* Tárgyévi költségvetési többlet: 168 246 282 Ft

*c)* Költségvetés belső finanszírozására szolgáló pénzforgalom nélküli bevételek: Előző évek előirányzat-maradványának, maradványának igénybevétele

*ca)* működési célra: 75 429 636 Ft

*cb)* felhalmozási célra: 76 810 557 Ft

*cc)* Államháztartáson belüli megelőlegezések: 14 097 937 Ft

*d)* Költségvetés külső finanszírozását meghaladó összegének külső finanszírozására szolgáló bevételek: Finanszírozási bevételek:

*da)* Működési célú hitelfelvétel: 0 Ft

*db)* Felhalmozási célú hitel felvétele: 0 Ft

*e)* Finanszírozási kiadások:

*ea)* Működési célú államháztartáson belüli megelőlegezések visszafizetése: 14 115 214 Ft

*eb)* Felhalmozási célú hiteltörlesztés: 122 028 289 Ft

*ec)* Működési célú hiteltörlesztés: 0 Ft

**3. §**

(1) Az önkormányzat 2024. évi teljesített – továbbá eredeti, módosított előirányzat szerinti- költségvetési bevételeinek forrásonkénti megoszlását, főbb jogcím csoportonként részletezettségben a 1. melléklet tartalmazza, intézmények kormányzati funkcióinak főbb bevételi jogcímenkénti alakulását a 2. melléklet, 4. melléklet, 5. melléklet, 7. melléklet tartalmazza. Önkormányzat illetve intézményei kormányzati funkciónkénti bevételi jogcímeit kötelezően ellátandó feladatok szerinti bontásban az 3. melléklet, 6. melléklet, 8. mellékletek tartalmazzák.

(2) Az önkormányzat bevételeinek főbb adatai teljesítési szinten:

*a)* B1. Működési célú támogatások ÁH-n belülről: 845 812 590 forint

*b)* B2. Felhalmozási célú támogatások ÁH-n belülről: 123 473 215 forint

*c)* B3. Közhatalmi bevételek: 135 920 173 forint

*d)* B4. Működési bevételek: 151 509 180 forint

*e)* B5. Felhalmozási célú bevételek: 6 341 510 forint

*f)* B6. Működési célú átvett pénzeszközök: 1 982 105 forint

*g)* B8. Finanszírozási bevételek: 364 336 081 forint

**4. §**

(1) Az önkormányzat a 2024. évi teljesített működési, fenntartási kiadásainak összege,   
Működési kiadások teljesítéséből

*a)* K1. Személyi juttatás: 603 227 355 forint

*b)* K2. Munkaadókat terhelő járulékok szoc.hozzj.adó: 55 094 551 forint

*c)* K3 Dologi kiadások: 253 626 304 forint

*d)* K4. Ellátottak pénzbeli juttatásai: 19 931 566 forint

*e)* K5. Egyéb működési c. kiadások: 93 412 849 forint

*f)* K9. Finanszírozási c. kiadások: 334 141 454 forint

(2) A Képviselő-testület az önkormányzat költségvetési szervei teljesített működési kiadásait a 9. melléklet, 17. melléklet szerint állapítja meg. Az önkormányzat költségvetési szerv kiadásait intézményi bontásban, kormányzati funkciónkénti felsorolásban, kötelező- és önként vállalt feladatai szerint a 10. melléklet, 11. melléklet, 12. melléklet, 13. melléklet, 14. melléklet, 15. melléklet 16. melléklet szerint állapítja meg.

**5. §**

(1) Az önkormányzat teljesített felhalmozási kiadásait feladatonként a 9. melléklet és a 18. melléklet tükrözi.

(2) Az önkormányzat teljesített felhalmozási kiadásai összesen: 223 722 782 forint, amelyből:

*a)* K6. Beruházások: 80 540 788 forint,

*b)* K7. Felújítás: 4 429 342 forint,

*c)* K8. Egyéb felhalmozási célú kiadások: 16 724 363 Ft

*d)* K9. Finanszírozási c. kiadások / felhalmozási/ 122 028 289 forint

**6. §**

Az önkormányzat 2024. évben teljesített bevételeit és kiadásait működési, valamint felhalmozási tételeit, az önkormányzat pénzügyi mérlegét az 19. melléklet szerint hagyja jóvá.

**7. §**

Az önkormányzat 2024. évi működési és felhalmozási célú bevételeinek és kiadásainak alakulását a 20. melléklet tartalmazza mérleg rendszerben.

**8. §**

(1) Az önkormányzat és intézményei 2024. évi gazdálkodása során keletkezett, felülvizsgált maradványa: 168 244 234 forint. Ebből Alaptevékenység szabad maradványa: 168 244 237 forint

(2) A maradvány kimutatást a 21. melléklet, 22. melléklet, 23. melléklet tartalmazza.

(3) Egyek Nagyközség Önkormányzatának 2024. évi gazdálkodása során keletkezett maradványát a 21. melléklet tartalmazza.

(4) Egyeki Polgármesteri Hivatal 2024. évi gazdálkodása során keletkezett maradványát a 22. melléklet tartalmazza.

(5) A Tárkányi Béla Könyvtár és Művelődési Ház 2024. évi gazdálkodása során keletkezett maradványát a 23. melléklet tartalmazza.

**9. §**

Az önkormányzat Képviselő-testülete az önkormányzat a 2024. évi állami támogatásokkal és hozzájárulásokkal valamint egyéb állami pénzalapokkal kapcsolatos elszámolását a 24. melléklet szerint hagyja jóvá.

**10. §**

Az Egyek Nagyközség Önkormányzatának Képviselő-testülete az Egyek Nagyközség Önkormányzata, az Egyeki Polgármesteri Hivatal és a Tárkányi Béla Könyvtár és Művelődési Ház többéves kihatással járó döntésekből származó kötelezettségek célok szerint évenkénti bontásban tájékoztatót a 25. melléklet szerint hagyja jóvá.

**11. §**

Az önkormányzat Képviselő-testülete az önkormányzat és általa irányított költségvetési szervei 2024. évi vagyonkimutatását tartalmazó mérleget a 26. melléklet szerint hagyja jóvá.

**12. §**

Az önkormányzat Képviselő-testülete az Egyek Nagyközség Önkormányzata 2024. évi adósságállományát a 27. melléklet szerint hagyja jóvá, az Egyeki Polgármesteri Hivatal 2024. évi adósságállományát a 28. melléklet szerint hagyja jóvá, a Tárkányi Béla Könyvtár és Művelődési Ház 2024. évi adósságállományát a 29. melléklet szerint hagyja jóvá.

**13. §**

Az önkormányzat Képviselő-testülete az Egyek Nagyközség Önkormányzata által a 2024. évben nyújtott közvetett támogatások teljesülését a 30. melléklet szerint hagyja jóvá.

**14. §**

Az önkormányzat Képviselő-testülete az Egyek Nagyközség Önkormányzata pénzeszközök változását a 31. melléklet szerint hagyja jóvá, az Egyeki Polgármesteri Hivatal pénzeszközeinek változását a 32. melléklet szerint hagyja jóvá, a Tárkányi Béla Könyvtár és Művelődési Ház pénzeszközeinek változását a 33. melléklet szerint hagyja jóvá.

**15. §**

Egyek Nagyközség Önkormányzatának tulajdonában álló gazdálkodó szervezetek működéséből származó kötelezettségek, követelések és részesedések alakulását 2024. évben a 34. melléklet szerint hagyja jóvá.

**16. §**

Az Egyek Nagyközség Önkormányzatának Képviselő-testülete az Egyek Nagyközség Önkormányzata adósságot keletkeztető ügyleteiről szóló tájékoztatót a 35. melléklet szerint hagyja jóvá.

**17. §**

Ez a rendelet a kihirdetését követő napon lép hatályba.

|  |  |  |
| --- | --- | --- |
| ………………………….  Dr. Miluczky Attila  polgármester | PH. | ………………………….  Csepreginé Kocsis Nóra  jegyző |

Záradék:

A rendelet kihirdetve: 2025. május 29. napján

|  |  |  |
| --- | --- | --- |
|  |  | ………………………….  Csepreginé Kocsis Nóra  jegyző |