**EGYÜTTMŰKÖDÉSI MEGÁLLAPODÁS**

Amely létrejött egyrészről

képviseli:

székhely:

levelezési cím:

törzskönyvi azonosító szám:

intézményi azonosító:

statisztikai számjel:

adószám:

(a továbbiakban: **Önkormányzat**),

másrészről a

**Széchenyi Programiroda Nonprofit Kft.**

képviseli: Szakács Áron László ügyvezető

székhely: 1053 Budapest, Szép u. 2. IV. emelet

cégjegyzékszám: 01-09-916308

statisztikai számjel: 18080313-7220-572-01

adószám: 18080313-2-41

(a továbbiakban: **Társaság/SZPI**)

(a továbbiakban együtt: **Felek**) között az alábbi helyen, napon, az alábbi feltételekkel:

**Preambulum**

A Széchenyi Programiroda Tanácsadó és Szolgáltató Nonprofit Korlátolt Felelősségű Társaságról szóló 197/2018 (X.24.) Kormányrendelet (továbbiakban: Korm. rendelet) 1. § alapján az SZPI ellátja a pályázók és kedvezményezettek helyben történő támogatását a fejlesztési források felhasználásának elősegítése érdekében, valamint egyes uniós nemzetközi és hazai finanszírozású programokkal összefüggő előkészítési és finanszírozási feladatokat, illetve hozzájárul a kormányzati fejlesztéspolitikai célok helyi szintű érvényesítéséhez a régiók közötti egyensúly megteremtésének és az egyenletes fejlődés feltételeinek biztosítása érdekében.

A Korm. rendelet 5. §-a a Társaság feladatkörébe rendeli a területi irodák rendszerének fejlesztését és a területi alapú tervezés koordinációjának támogatását, annak érdekében, hogy segítse a pályázó és a pályázni szándékozó személyeket és szervezeteket, illetve közreműködjön kapacitásuk fejlesztésében.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 6. § b) pontjában meghatározottak szerint az Önkormányzat feladata a település lehetőségeinek feltárása és saját erőforrásainak hasznosítása, továbbá a 13. § (1) bekezdés 1. pontjában meghatározottak szerint helyi közügyek, valamint a helyben biztosítható közfeladatok körében ellátja a helyi településfejlesztési feladatokat.

**Az együttműködés célja**

Az SZPI a Magyar Állam közfeladatot ellátó szervezeti struktúrájának proaktív, cselekvő résztvevőjeként folyamatosan keresi a lehetőséget, hogy további együttműködési megállapodások révén bővíthesse a településfejlesztési célok szolgálatában végzett tevékenységét. Az SZPI társasági know-howjának rendelkezésre bocsátásával segítheti az egyes önkormányzatokat a régiós együttműködések és helyi településfejlesztési elképzelések metszéspontjainak megtalálásában. A fenti jogszabályi kötelezettségek kibontásaként az SZPI monitorozza a tevékenységével még el nem ért önkormányzatok együttműködési szándékát, és folyamatosan keresi azokat az új kapcsolódási pontokat, aminek nyomán a településfejlesztési célok mind szélesebb körben lépésről lépésre megvalósíthatóvá válnak.

A Preambulumban taglalt jogszabályi környezetre tekintettel a(z) (…) Önkormányzat a tulajdonában/használatában álló helyiségek ingyenes, időszaki rendelkezésre bocsátásával tud keretet szolgáltatni az SZPI számára, hogy a helyi közösség eléréséhez megfelelő helyiséggel rendelkezzen a „Pályázói- és kedvezményezetti kapacitásfejlesztés feladatainak támogatása” című,VOP\_PLUSZ-4.3.1-22-2022-00001 azonosító számú projekt megvalósítása során. Felek együttesen képesek a nemzeti településfejlesztési célkitűzés szolgálatában a helyi igényekre szabható módok megtalálásában együttműködni oly módon, hogy az ehhez szükséges, a helyi közösség által igénybe vehető tanácsadó helyiséget az Önkormányzat ingyenesen rendelkezésre bocsátja, míg az SZPI munkatársai a helyszínen tanácsadási tevékenységet végezve elérhetővé teszik a pályázati lehetőségek jobb kiaknázásához szükséges tudásanyagot, know-how-t.

Jelen együttműködési megállapodás (a továbbiakban: Megállapodás vagy Együttműködési Megállapodás) alapján a Preambulumban körülírt jogszabályi feladatok kölcsönös és hatékony ellátására, Felek kinyilvánítják együttműködési szándékukat és megteremtik, illetve megerősítik a kereteit azon tevékenységeknek, amelyek a Felek számára kölcsönösen előnyösek, és amelyek révén a Felek egyaránt jogszabályi kötelezettségeiknek eleget téve hasznos eredményeket tudnak elérni.

Tekintettel arra, hogy jelen Együttműködési Megállapodás keretei között az SZPI a fióktelepeire jellemző, állandó, rendszeres tanácsadói jelenlétet a létrehozni kívánt településen az Önkormányzat részére biztosítani nem tud, az Önkormányzat a jelen Megállapodással érintett helyiség tekintetében a fióktelepi bejegyzéshez nem járul hozzá.

**Az együttműködés módja és feltételei**

1. Felek rögzítik, hogy jelen együttműködés keretében az Önkormányzat a helyben biztosítható közfeladatok körében ellátandó helyi önkormányzati feladatok közül a településfejlesztési célba tartozó, az SZPI Preambulumban részletezett feladatai teljesítése érdekében térítésmentes helyiséghasználatot biztosít az SZPI részére az alábbiak szerint:
   1. Az Önkormányzat a nemzeti vagyonról szóló 2011. évi CXCVI. törvény (a továbbiakban Nvtv.) 11. § (13) bekezdése, az Mötv. 13. § (1) bek. 1. pontja, valamint …………………….. Önkormányzat Képviselő-testülete .../2024. (....) határozata alapján a SZPI hasznosításába, (használatába) adja a közhiteles ingatlan-nyilvántartásban ………. hrsz., természetben a……………………………………………………. szám alatt található ……………………………………………………….. épületében lévő ………… m2 nagyságú/alapterületű helyiséget az alábbiak szerint:
      1. Az Önkormányzat az 1.1. pontban meghatározott helyiséget kéthavonta egy alkalommal (nap) időtartamra bocsátja az SZPI rendelkezésére, illetve a jelen megállapodásban rögzített kapcsolattartóikon keresztül történő előzetes egyeztetés alapján esetenként gyakrabban, legfeljebb havonta két alkalommal (napon), 8.00 és 18.00 óra között. Az Önkormányzat az 1.1. pontban meghatározott ingatlan fióktelepi bejegyzéséhez nem járul hozzá.
      2. Az Önkormányzat vállalja, hogy az SZPI rendelkezésére bocsátott helyiség az Önkormányzat más funkciót ellátó tereitől, közlekedő helyiségeitől elkülönül, zárható helyiség, valamint 2, legfeljebb 3 fő részére megfelelő méretű és alkalmas arra, hogy az SZPI munkatársai a jelen megállapodásban körülírt feladataikat ellássák.
      3. Az Önkormányzat vállalja a helyiséget a rendeltetésszerű használatra alkalmas bútorzattal és felszereléssel ellátni. (Legalább 1 darab íróasztal, 1 darab tárgyaló/dohányzó asztal, 3 darab szék, ruhaakasztó és papír szemetes.)
      4. Az Önkormányzat kijelenti, hogy a helyiség mobil informatikai eszközök működtetésére, töltésére alkalmas, földelt, legalább 4 darab hálózati csatlakozóval, vagy 2 darab hálózati csatlakozóval és 4-es elosztóval rendelkezik, a munkavégzéshez szükséges természetes fény biztosított, illetve a mesterséges fényforrások, valamint a helyiségben a megfelelő, fűtő, illetve hűtő berendezések rendelkezésre állnak.
      5. Az Önkormányzat kijelenti, hogy a biztosított helyiségben az internet-szolgáltatás (lefedettség) állandó és zavartalan, mobilinternet-vételre (korlátlan adatforgalommal) alkalmas.
      6. Az Önkormányzat kijelenti, hogy a használatba adott helyiséggel egy épületben megfelelő higiénés felszereltséggel rendelkező mellékhelyiséget biztosít az SZPI munkatársai részére.
      7. Önkormányzat az 1. pontban körülírt helyiség használatát, illetve hasznosítását az SZPI részére ingyenesen biztosítja az Nvtv. 11. § (13) bekezdése alapján. Az SZPI kijelenti, hogy megfelel az Nvtv. 11. § (10) bekezdésében meghatározott feltételeknek, illetve, hogy az Nvtv. 3. § (1) bekezdés alapján átlátható szervezetnek minősül.
2. Az Önkormányzat vállalja, hogy az SZPI-vel közösen egyeztetett helyszíneken, felületeken a VOP\_PLUSZ-4.3.1-22-2022-00001 azonosító számú projekthez kapcsolódó tájékoztató jellegű kommunikációs elemeket (plakátot, szórólapokat, roll-up-ot) elhelyezi.
3. Az Önkormányzat vállalja, hogy amennyiben rendelkezik közösségi média felülettel és/vagy honlappal, tájékoztatást nyújt a nyilvánosságnak az SZPI által nyújtott szolgáltatás lehetőségéről, illetve szerepelteti a szolgáltatás elérhetőségét, a nyitvatartási/ügyfélfogadási időpontokat.
4. Az SZPI vállalja, hogy információs anyagokat, szórólapokat, plakátokat biztosít az Önkormányzat részére az általa nyújtott szolgáltatásokról.
5. Az SZPI vállalja, hogy a közösségi média felületein és honlapján tájékoztatást nyújt az általa nyújtott szolgáltatás lehetőségéről, pontosan megjelölve a szolgáltatás elérhetőségét, nyitvatartását.

**Egyéb rendelkezések**

3. Felek megállapodnak, hogy a Megállapodás az aláírás napján lép hatályba és határozott időtartamra jön létre. Az Önkormányzat az 1. pontban meghatározott helyiséget **2027. december 31-ig** adja a SZPI használatába, illetve hasznosításába.

4. Felek rögzítik, hogy jelen megállapodást bármelyik fél jogosult a másik félhez intézett írásbeli nyilatkozatával, 30 napos határidő kikötésével, indokolás nélkül felmondani. Az együttműködési megállapodás megszüntethető továbbá a felek közös megegyezésével, valamint az együttműködési kötelezettség súlyos megszegésével azonnali hatályú felmondással.

5. Az SZPI a rendelkezésére bocsátott helyiséget kizárólag, a jelen Együttműködési Megállapodásban rögzített tevékenységének céljából használhatja, illetve hasznosíthatja, abban üzleti, bevételt szerző tevékenységet nem folytathat, a használatot másnak semmilyen jogcímen nem engedheti át, a helyiségben átalakítási munkálatokat nem végezhet.

6. Az SZPI a helyiségben köteles a hatályos jogszabályoknak megfelelő tűzvédelmi, balesetvédelmi előírásokat betartani, és a helyiségben tartózkodó személyekkel ezeket betartatni. A szabályok megszegéséből eredő károkért a SZPI anyagi felelősséggel tartozik.

7. Az SZPI jogosult a helyiségben lévő berendezési tárgyakat, technikai eszközöket rendeltetésszerűen használni és köteles azok állagáról gondoskodni. A rendeltetésellenes használatból eredő károkért anyagi felelősséggel tartozik.

8. Az Önkormányzat – az SZPI jelenlétében – az SZPI szükségtelen háborítása nélkül jogosult a helyiség rendeltetésszerű használatát ellenőrizni. Az Önkormányzat követelheti a rendeltetésellenes, vagy megállapodás-ellenes használat megszüntetését, továbbá az ilyen használatból eredő kárának a megtérítését az SZPI-től. Ha az SZPI az Önkormányzat felhívása ellenére folytatja a nem rendeltetésszerű használatot, az Önkormányzat azonnali hatállyal felmondhatja a Megállapodást.

9. Felek kötelezettséget vállalnak arra, hogy a jelen Megállapodásban foglaltak teljesítését elősegítő minden tájékoztatást egymásnak haladéktalanul megadnak.

Felek az együttműködéssel kapcsolatos lényeges információkat a másik Fél írásbeli kérése alapján haladéktalanul, de legfeljebb 8 munkanapon belül, az adatvédelmi és adatbiztonsági szabályokat betartva egymás rendelkezésére bocsátják. Felek a kapcsolattartásra az alábbi kapcsolattartó személyeket jelölik ki:

a) Az Önkormányzat részéről:

Név:

E-mail:

Telefon:

b) Az SZPI részéről:

Név: Deé András

E-mail: dee.andras@szpi.hu

Telefon: 06-20-504-0998

10. A Megállapodásban megfogalmazott együttműködés megvalósításában a kijelölt kapcsolattartók járnak el, de a Megállapodás módosítása, megszüntetése az azt aláíró képviselők hatásköre.

11. Felek kijelentik, hogy jelen Együttműködési Megállapodás csak írásban módosítható. Amennyiben jelen Megállapodásban foglalt valamely rendelkezés érvénytelennek bizonyulna, vagy időközben azzá válna, az a Megállapodás további részeit nem érinti.

12. A kapcsolattartók személyében vagy adataiban bekövetkező esetleges változásról az érintett Fél haladéktalanul, a Megállapodásban foglaltak szerint tájékoztatja a másik Felet. A kapcsolattartó személyében vagy adataiban bekövetkező változás nem igényli a Megállapodás módosítását.

13. Felek kijelentik, hogy az együttműködési kötelezettségeiknek az általában elvárható módon tesznek eleget. Felek kötelesek egymást haladéktalanul írásban (ha az idővesztés elkerülése érdekében szükséges, telefonon és egyidejűleg eredeti dokumentum megküldésével) értesíteni minden olyan adatról, tényről, eseményről és körülményről, amely az együttműködést veszélyezteti vagy gátol(hat)ja, illetve a jelen jogviszony tartalmát befolyásol(hat)ja. Az értesítés elmulasztásából eredő következményekért a mulasztó Fél felelős.

14. Felek megállapodnak abban, hogy az egymáshoz intézett értesítést, nyilatkozatot akkor tekintik megfelelően teljesítettnek, ha azt a Fél a másik Félnek a Megállapodásban meghatározott levelezési címére írásban – tértivevénnyel vagy más módon igazolt levél útján –, vagy a Fél kapcsolattartója a Megállapodásban meghatározott elektronikus levélcíméről a másik Fél kapcsolattartójának Megállapodásban meghatározott elektronikus levélcímére küldte meg. Az e-mail útján történő kézbesítés esetén az értesítés akkor válik joghatályossá, amikor a címzett azt igazoltan kézhez vette, arról automatikus vagy kifejezett visszaigazolás érkezett.

15. A Megállapodás módosítására vagy megszüntetésére irányuló nyilatkozatot kizárólag a másik Félnek a Megállapodásban meghatározott levelezési címére írásban, tértivevénnyel vagy más módon igazolt levél útján kell megküldeni.

16. A postai úton megküldött iratokat a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladó Félhez „nem kereste” jelzéssel érkezett vissza), az iratot a postai kézbesítés második megkísérlésének napját követő ötödik (5.) munkanapon kézbesítettnek kell tekinteni.

17. A Megállapodásban nem rendezett egyéb kérdésekben a polgári törvénykönyvről szóló 2013. évi V. törvény (Ptk.), a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (Lakástv.), a helyi önkormányzatokról szóló 2011.évi CLXXXIX tv (Mötv), a nemzeti vagyonról szóló 2011. évi CXCVI. törvény (Nvtv.). és más vonatkozó jogszabályok rendelkezései az irányadóak.

18. Felek a közöttük felmerülő vitás kérdéseket elsősorban békés tárgyalások útján kísérelik meg rendezni. Ennek sikertelensége esetén a Felek bármelyike a jogvita eldöntése céljából a hatáskörrel és illetékességgel rendelkező bírósághoz fordulhat.

19. Felek tudomásul veszik, hogy a Megállapodással kapcsolatosan az Állami Számvevőszékről szóló 2011. évi LXVI. törvény alapján az Állami Számvevőszék, a Kormányzati Ellenőrzési Hivatalról szóló 355/2011. (XII.30.) Korm. rendelet szerint a Kormányzati Ellenőrzési Hivatal, míg az Európai Támogatásokat Auditáló Főigazgatóságról és a kondicionalitási eljárás eredményes lezárása érdekében az Európai Bizottság kérésére elfogadott egyes törvények módosításáról szóló 2022. évi XLIV. törvény alapján az Európai Támogatásokat Auditáló Főigazgatóság ellenőrzési jogosultsággal rendelkezik.

20. A Felek képviselői kijelentik, hogy jogosultak a Megállapodás megkötésére.

Felek a jelen, …. (..) számozott oldalból álló Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben megegyezőt 3 db eredeti, egymással szó szerint megegyező tartalmú példányban jóváhagyólag írják alá, amelyből 2 db példány az SZPI-t, 1 db példány az Önkormányzatot illeti meg.

|  |  |  |
| --- | --- | --- |
| ……………………, 2025. |  | Budapest, 2025. |
|  |  |  |
|  |  | **Szakács Áron László**  ügyvezető |
|  |  | **Széchenyi Programiroda Nonprofit Kft.** |