**Beszámoló**

**az adózás 2024. évi és**

**2025. I. negyedévi helyzetéről**

**Készítette:**

**Antalné Csőke Éva Adóügyi ügyintéző**

**Galbács-Trungel Katalin Adóügyi ügyintéző**

**Szekeres Zsuzsanna Közgazdasági irodavezető**

**2025. május 20.**

***BEVEZETÉS***

Egyek Nagyközség Önkormányzatának Képviselő-testülete a 2012. évtől kezdődően évente egy alkalommal áttekinti a tárgyévet megelőző év és a tárgyév első negyedévét érintő adózás helyzetét bemutató beszámolót.

Jelen beszámoló Egyek Nagyközség Önkormányzat helyi adóhatóságának a 2019. év elejétől a 2024. év végéig terjedő időszakban, valamint 2025. év I. negyedévben végzett helyi adóztatási feladatoknak az eredményét tartalmazza.

Jelen beszámolóban, a korábbi évek gyakorlatához hasonlóan valamennyi adónem részletesen bemutatásra kerül, az előző évekhez képest bekövetkezett változásokat számszerűsítve. A beszámoló elkészítésénél alapelvként a valós, hű kép kialakítása került előtérbe, a beszámoló az önkormányzati adóhatóság helyi adó nyilvántartásán és a főkönyvi könyvelésen alapszik.

***Az adóhatóság személyi ellátottsága***

Az elmúlt évben - a Közgazdasági irodán belül működő - adócsoport 2 fő köztisztviselővel, napi 8 órában látta el feladatait. Véleményem szerint fontos, hogy ezen a területen, melyről az önkormányzat bevételeinek jelentős része származik szakképzett és hozzá értő dolgozók dolgozzanak.

Sok embernek van lelkiismeretes munkája abban, hogy az önkormányzat gazdálkodásában fontos szerepet betöltő adóbevételek teljesültek az elmúlt év során. Az önkormányzat likviditási helyzetében nagy problémát okozhatott volna, ha a különböző adónemekből befolyó bevételek nem realizálódnak. Az adózással, adókivetéssel, adóbehajtással kapcsolatos feladatok nagyon sokrétűek, jogszabály által behatárolt precíz munkát igénylő feladatok elvégzését jelenti. Ez a feladat azért sem egyszerű, mert az adófizető állampolgárok között mindig akadnak olyanok, akik nem tesznek eleget adófizetési kötelezettségüknek. Ezen mulasztásnak több oka is lehet, erről egy külön fejezet számol be.

A munka változatos ügyekből tevődik össze, változatos ügyfélkörrel, amely mögött mindig emberek, emberi sorsok, gazdasági helyzetek húzódnak meg. A következetes, minőségi munkavégzés, a határidők betartása nagyon fontos.

A 2018. évben az önkormányzati feladatellátás és a hatékonyabb munkavégzést segítve bevezetésre került az ASP rendszer. E rendszernek egyik szakrendszere az adó szakrendszer, amelyet a kollégák hatékonyan használnak a napi munkájuk során.

***ADÓBEVÉTELEK, ADÓHÁTRALÉKOK MEGOSZLÁSA 2024. DECEMBER 31-ÉN***

Adóbevételek összetétele 2024. évben

Az adóbevételek összetétele 2024. évben, című diagramból látható, hogy az adóbevételek legnagyobb részét 83%-ot a helyi iparűzési adó bevétele teszi ki. Második helyen áll a magánszemélyek kommunális adója 13 %-kal, ezt követi a pótlék és bírság bevétel valamint a talajterhelési díj bevétel 2%-kal. 2024. évben termőföld bérbeadásából származó jövedelem nem volt.

**Adóbevételek alakulása 2019-2024. években**

|  |  |  |  |  |  |  |
| --- | --- | --- | --- | --- | --- | --- |
| **Adónemek/év** | **2019.** | **2020.** | **2021.** | **2022.** | **2023.** | **2024.** |
| **Magánszemélyek**  **kommunális adója** | 12.563 | 12.228 | 12.624 | 12.368 | 17 717 | 17 239 |
| **Helyi ipar**ű**zési adó** | 69.404 | 60.224 | 58.870 | 41.782 | 71 273 | 110 161 |
| **Talajterhelési díj** | 1.340 | 365 | 865 | 2.835 | 2 742 | 2 160 |
| **Term**ő**föld bérbe- adásából származó jövedelem adója** | 0 | 0 | 0 | 149 | 0 | 0 |
| **Gépjárm**ű**adó** | 9.587 | 75 | -\* | -\* | -\* | -\* |
| **Pótlék, bírság** | 1.621 | 887 | 591 | 838 | 3 432 | 2 949 |
| **Adóbevétel**  **összesen:** | **94 515** | **73 779** | **72 950** | **57 972** | **95 164** | **132 509** |

Az önkormányzathoz befolyt gépjárműadó bevétel 60 %-át, 2019. december 31-ig, havonta köteles volt továbbítani az önkormányzatnak a központi költségvetés felé.

\*A vészhelyzettel összefüggésben, a gépjárműadó szabályozásának tekintetében 2020. évben nagy változások voltak. Magyarország 2020. évi központi költségvetésének a vészhelyzettel összefüggő eltérő szabályiról szóló 92/2020. (IV.6.) Korm. rendelet 4. § (1) bekezdése alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a XLVI. Járvány elleni Védekezési Alap fejezet bevételét képezi. 2021. évtől a gépjárműadó törvény változása alapján, a gépjárműadóval kapcsolatos adóhatósági feladatokat az állami adó-és vámhatóság látja el.

Az adóbevételek alakulásából látható, hogy a befolyt adóbevétel a 2020. évben jelentős mértékben csökkent a 2019. évi adóbevétel összegéhez viszonyítva. 2021. évtől a gépjármű adó bevétele már nincs az önkormányzatnak. Ennek oka, hogy a gépjárműadó központi adóbevétel lett 2020. évtől.

***ÖSSZESÍTETT ADÓBEVÉTELEK ALAKULÁSA 2019-2024. ÉVEKBEN***

***Összesített adóbevételek alakulása 2019. évtől***



A diagram adataiból megállapítható, hogy 2019. év után, 2020. évben csökkent az adóbevételek összege, melynek legfőbb okozója a gépjárműadó bevétel elvonása, valamint a 2021. és 2022. években az iparűzési adó mértéke 2%-ról 1%-ra csökkent a koronavírus járványnak köszönhető jogszabályváltozások miatt.

Az iparűzési adó mértékének 2%-ról 1%-ra történő csökkenése miatti bevétel kiesést az önkormányzat a Kormánytól állami támogatás jogcímen, a kövtkező évben kapta meg, amely a következőképpen alakult:

2021. évben: 15.590.868 Ft

2022. évben: 21.087.836 Ft

2023. évben növekedés tapasztalható az adóbevételt illetően. 2024. évben pedig folytatódott az iparűzési adó bevétel növekedés az előző évekhez képest, melyet az új helyi iparűzési adózási módnak (sávos adózásnak) az eredménye.

**Adóhátralékok alakulása 2019-2024. években**

|  |  |  |  |  |  |  |
| --- | --- | --- | --- | --- | --- | --- |
| **Adónemek/év** | **2019.** | **2020.** | **2021.** | **2022.** | **2023.** | **2024.** |
| **Magánszemélyek kommunális adója** | 6.176 | 6.104 | 5.877 | 5.994 | 6 655 | 7 726 |
| **Helyi ipar**ű**zési adó** | 12.141 | 7.796 | 3.619 | 3.009 | 5 732 | 7 737 |
| **Talajterhelési díj** | 5.146 | 6.015 | 5.748 | 6.252 | 5 457 | 5 732 |
| **Term**ő**föld bérbeadásából származó jövedelem adója** | 0 | 0 | 0 | 0 | 0 | 0 |
| **Gépjárm**ű**adó** | 3.459 | 3.965 | 2.013 | 1.614 | 1 203 | 543 |
| **Pótlék, bírság** | 3.620 | 3.295 | 4.387 | 4.594 | 13 605 | 17 769 |
| **Adóhátralék**  **összesen:** | **30.542** | **27.175** | **21.644** | **21.463** | **32 652** | **39 507** |

A táblázat adatait vizsgálva megállapítható, hogy az utolsó két évben a bevétel növekeddésével a hátralékok is növekedtek.

A 2024. évi adóhátralékok összetételéből megállapítható, hogy a legmagasabb hátralék a pótlék és bírságból 45% származik, azt követi a helyi iparűzési adó, illetve a magánszemélyek kommunális adója 20-20%-kal, utána következik a sorában a talajterhelési díj 14%-kal, azt követi a gépjárműadó 1%-kal. A 2020. év előtti gépjárműadó hátralékok behajtása még mindig az önkormányzatok feladata.

***Összesített adóhátralékok alakulása 2019. évtől***



A fenti diagram adatait vizsgálva láthatjuk, hogy a hátralék összege 2020. évben előző évhez képest 3.367 e Ft-tal csökkent, 2021. évben 5.531 e Ft-tal csökkent, 2022. évben csökkent 181eFt-tal, majd 2023. évben emelkedett 11.189 e Ft-al, 2024. évben 6.855 e Ft-tal nőtt.

***ADÓK FAJTÁI EGYEK NAGYKÖZSÉG ILLETÉKESSÉGI TERÜLETÉN***

Az önkormányzatok helyi adóztatási joga a gazdasági önállóság biztosításának egyik eszköze. A helyi adók bevezetésének célja mindenesetben az önkormányzatok gazdaságilag függetlenné válásának biztosítása, valamint a befolyt adókból megfelelő pénzügyi forrás biztosítása a közszolgálati feladatok magas szintű ellátásához.

A helyi adókról szóló 1990. évi C. törvény biztosítja az önkormányzat adó megállapítási jogát, amely alapján szuverén módon dönthet arról, hogy gazdálkodási feladatai és az ehhez szükséges forrásképzés érdekében él-e és milyen mértékben a helyi adóztatás eszközével. A képviselő-testület e törvényi felhatalmazás alapján vezette be közigazgatási területén a magánszemélyek kommunális adóját és a helyi iparűzési adót.

***Magánszemélyek kommunális adója***

Egyek Nagyközség Önkormányzat Képviselő-testületének a magánszemélyek kommunális adójáról szóló 28/2013. (IX.26.) számú rendelete az alábbiak szerint állapítja meg az adókötelezettséget:

„Adóköteles az önkormányzat illetékességi területén lévő lakás és nem lakás céljára szolgáló épület (továbbiakban építmény), a beépítetlen belterületi földrészlet (továbbiakban: telek), nem magánszemély tulajdonában lévő lakásbérleti jog, valamint ezekhez kapcsolódó ingatlan nyilvántartásba bejegyzett vagyoni értékű jog.”

Az adó évi mértéke adótárgyanként, illetőleg lakásbérleti jogonként 7.000.-Ft a 2022. évdecember 31-ig. Az Egyek Nagyközség Önkormányzata Képviselő-testületének a 17/2021. (X.25.) rendelete szerint a 2023. év január 1-től 10.000.-Ft-ra emelkedett az adó összege, adótűrgyanként, lakásbérelti jogonként.

Egyek Nagyközség Önkormányzatának illetékességi területén mentes a magánszemélyek kommunális adójának megfizetése alól:

az a magánszemély, aki az önkormányzattól időskorúak járadékában részesül,

a 70. életévén felüli személy, a 70. életévének betöltését követő év első napjától,

a készenléti szolgálatot ellátó önkéntes tűzoltó,

az a magánszemély, aki a 18. életévét nem töltötte be, feltéve, hogy adóköteles építményét nem hasznosítja

A mentességek adóalanyonként csak egy adóköteles építményre vehetők igénybe.

**Adózók száma 2019. évtől**

|  |  |
| --- | --- |
| **Év** | **Adózók száma (f**ő**)** |
| **2019.** | 2 709 |
| **2020.** | 2 690 |
| **2021.** | 2 704 |
| **2022.** | 2 736 |
| **2023.** | 2 741 |
| **2024.** | 2 672 |

A táblázatból megállapítható, hogy az adóalanyok száma 2019. évhez viszonyítva, 2020. évben csökkent, 2021. évtől növekedett 2023. évig, az azt követő évben csökkent.

Az adózók számának változását több tényező is befolyásolja:

• magánszemélyek kommunális adójának mentességben részesülők száma évről-évre változik, a település lakossága folyamatosan öregszik, az elmúlt években kevés esetben történt meg, hogy fiatalok ingatlant vásároltak Egyeken. A Kormány azon törekvéde, hogy a falvak ne néptelenedjenek el, és ennek érdekben különböző támogatásokat lehet igénybe venni az arra jogsoultaknak ez azt eredményezheti, hogy több fiatal ingatlant vásárol Egyeken, ennek érdekében növekedhet az adózók száma a magánszemélyek kommunális adójának tekintetében, a település lakossága nem öregszik el

• ingatlan adás-vételekor, az eladók egy személy részére ruházzák át az ingatlant/egy személy több személynek adja el ingatlanát

• ingatlan öröklésekor, a tulajdonos gyermekei (több személy) öröklik az ingatlant

• a magánszemélyek kommunális adót érintő nyilvántartások (pl. Földhivatali nyílvántartás) ellenőrzése és felülvizsgálata, ennek eredményeképpen nő, vagy csökken az adózók száma.

Megemlítendő, hogy az adófizetésre kötelezettek nem minden esetben tesznek eleget önkéntes bevallási kötelezettségüknek. Ezekben az esetekben az adó kivetés többletmunkát igényel. Természetesen ezekben az esetekben az adók előírása visszamenőlegesen történik meg, ez befolyásolhatja az adóhátralékok évenkénti alakulását is. Ugyanis ha valaki elmulasztja bejelentési kötelezettségét sok esetben azért van, mert nem akar adót fizetni és természetesen a több évre kivetett adót sem fogja minden esetben egy összegben megfizetni.

**Magánszemélyek kommunális adó bevételének alakulása 2019. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2019.** | 12 563 | 6 176 | 49 |
| **2020.** | 12 228 | 6 104 | 50 |
| **2021.** | 12 624 | 5 877 | 47 |
| **2022.** | 12 368 | 5 994 | 48 |
| **2023.** | 17 717 | 6 655 | 37 |
| **2024.** | 17 239 | 7 726 | 45 |

Táblázatunk adataiból láthatjuk, hogy a magánszemélyek kommunális adó bevétele a hátralékhoz viszonyítva évről-évre minimális változást mutat.

***Helyi ipar***ű***zési adó***

Egyek Nagyközség Önkormányzata Képviselő-testületének a helyi iparűzési adóról szóló 28/2013.( IX.26.) számú, illetve az azt módosító 30/2017.(XI.30.) rendelete a törvényi maximális mértékben szabályozza az adókötelezettséget, azaz az iparűzési adó alapjának 2%-a a helyi iparűzési adófizetési kötelezettség.

**Egyek Nagyközség Önkormányzat Képviselő-testületének** a 9/2020. (III.26.) számú önkormányzati rendelete módosította a helyi adókról szóló 28/2013. (IX.26.) önkormányzati rendeletét, miszerint az alábbi 4.§ (3) bekezdéssel egészült ki:

*„4§. (3) Mentes a helyi iparűzési adó alól az a háziorvos, védőnő, fogorvos vállalkozó, akinek a vállalkozási szintű adóalapja az adóévben a 20 millió forintot nem haladja meg. Háziorvos, védőnő vállalkozó: az a vállalkozó, aki/amely - gazdálkodó szervezetként vagy egyéni vállalkozóként - külön jogszabály alapján háziorvosi, házi gyermekorvosi, fogorvosi alapellátási vagy védőnői tevékenységet végez és nettó árbevételének legalább 80%-a e tevékenység (tevékenységek) végzésére vonatkozó, a Nemzeti Egészségbiztosítási Alapkezelővel kötött finanszírozási szerződés alapján az Egészségbiztosítási Alapból származik.”*

Ez a rendelet 2020. április 1. napján lépett hatályba, rendelkezéseit a folyamatban lévő ügyekben is alkalmazni kell.

Helyi iparűzési adót is érintette a világjárvány miatti jogszabályváltozás, mivel az adó mértéke 2021. és 2022. években 2%-ról 1%-ra csökkent.

**Helyi ipar**ű**zési adó bevételek alakulása 2019. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2019.** | 69 404 | 12 141 | 17 |
| **2020.** | 60 224 | 7 796 | 13 |
| **2021.** | 58 870 | 3 619 | 6 |
| **2022.** | 41 782 | 3 009 | 7 |
| **2023.** | 71 273 | 5 732 | 8 |
| **2024.** | 110 161 | 7 737 | 7 |

A helyi iparűzési adó – bevezetése óta – a helyi adóbevételek legnagyobb hányadát teszi ki. A gazdasági visszaesés meghatározta és mindig is meg fogja határozni az önkormányzat által kivetett összes adóbevétel tekintetében a realizált bevétel nagyságát, de legérzékenyebben a helyi iparűzési adót érintette. Megállapíthatjuk, hogy a helyi iparűzési adóból származó bevétel vonatkozásában 2019. évtől csökkentek az adóbevételek, 2023. évtől már növekedés tapasztalható. A 2024. évi kimagasló bevételt az új helyi iparűzési adózási módnak (sávos adózás) köszönhetjük. Valamint fontos megemlíteni, hogy az elmúlt években tapasztalható infláció mértékének növekedése is az iparűzési adóbevétel emelkedését eredményezte.

A hátralék összege 2019. évhez viszonyítva, 2020-2022. években csökkent, majd 2023. és 2024. években emelkedés tapasztalható.

Az adózók száma 2019. évben 519 fő, 2020. évben 504 fő, 2021. évben 524 fő, 2022. évben 506 fő, 2023-ban 391 fő, 2024-ben 469 fő volt.

Az önkormányzat bevételeit tekintve, még nagyobb bevételnövekedés lehetne, ha az ipari park benépesülne, a vállakozások tevékenységüket megkezdenék vagy folytatnák az ipari parkban. Ebben az esetben megnövekedhetne az iparűzési adó bevétel, amely fedezetet biztosthatna működési és fejlesztési kiadásoknak.

***Gépjárműadó***

A gépjárműadó fizetési kötelezettséggel érintett járművek központilag meghatározott egységes szabályok alapján kerültek adóztatásra. A helyi adóhatóságnak a gépjárműadóra vonatkozóan adóztatást befolyásoló hatása nincs. Fontos változás volt, hogy a Magyarország 2013. évi központi költségvetéséről szóló 2012. évi CCIV. törvény §. (1) bekezdése alapján a belföldi gépjárművek után a települési Önkormányzat által az adó megállapításához való jog elévülési idején belül megállapított és 2013. január 1-től beszedett (megfizetett, behajtott) a gépjárműadóról szóló törvény szerinti gépjárműadó 40 %-a illeti meg a települési Önkormányzatot 2019. december 31-ig. Tehát a gépjárműadó kivetésével, beszedésével kapcsolatos feladatokat 2020. évig teljes egészében a helyi adóhatóságnak kellett ellátnia, ám a befolyt bevétel 60%-át 2019. év végéig a tárgyhót követő hónap 10. napjáig kellett a Magyar Államkincstár által megjelölt fizetési számlára átutalni.

A veszélyhelyzettel összefüggésben, a gépjárműadó szabályozásának tekintetében 2020. évben nagy változások voltak. Magyarország 2020. évi központi költségvetésének a veszélyhelyzettel összefüggő eltérő szabályiról szóló 92/2020. (IV.6.) Korm. rendelet 4. § (1) bekezdése alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a XLVI. Járvány elleni Védekezési Alap fejezet bevételét képezi. 2021. évtől a gépjárműadó törvény változása alapján, a gépjárműadóval kapcsolatos adóhatósági feladatokat az állami adó-és vámhatóság látja el.

**Gépjárm**ű**adó bevételek alakulása 2019. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2019.** | 9 587 | 3.459 | 36 |
| **2020.** | 75 | 3.965 |  |
| **2021.** | 0 | 2.013 | - |
| **2022.** | 0 | 1.614 | - |
| **2023.** | 0 | 1 203 | - |
| **2024.** | 0 | 543 | - |

Az adóbevétel összege 2020. évben a a jogszabályi változások következtében már csak 75e Ft, 2021-től az Önkormányzat részére gépjárműadó bevétel nem folyt be. A 2020. december 31-ig keletkezett gépjárműadó hátralék behajtása, továbbra is a helyi adóhatóság feladata.

***Talajterhelési díj***

A környezetterhelési díjról szóló 2003. évi LXXXIX. törvény alapján a környezetterhelési díj

2004. január 1-jén került bevezetésre, a levegőre és vízre, a talajterhelési díjra vonatkozó szabályok 2004. július 1-jétől léptek életbe. A talajterhelési díjat Egyek Nagyközség Önkormányzat 2/2005. (I.27.) rendelete és az azt módosító 26/2024. (XII.11.) számú rendeletével szabályozza.

A talajterhelési díjfizetési kötelezettség azt a kibocsátót terheli, aki a műszakilag rendelkezésre álló közcsatornára nem köt rá és helyi vízgazdálkodási hatósági, illetve vízjogi

engedélyezés hatálya alá tartozó szennyvízelhelyezést, ideértve az egyedi zárt szennyvíztározót is alkalmaz. Amennyiben a közcsatornát év közben helyezik üzembe, a díjfizetési kötelezettség a kibocsátót a közcsatorna üzembe helyezését követő 90. naptól terheli.

A talajterhelési díj alapja*:* a szolgáltatott, vagy egyedi vízbeszerzés esetén a méréssel igazolt felhasznált, illetve mérési lehetőség hiányában az átalány alapján meghatározott víz mennyisége, csökkentve a külön jogszabály szerinti locsolási célú felhasználásra figyelembe vett víz mennyiségével. A díj alapja csökkenthető azzal a számlákkal igazolt mennyiséggel, melyet a kibocsátó szennyvíz-tárolójából olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.

A talajterhelési díj megfizetése önadózással történik. A kibocsátó a talajterhelési díjfizetési kötelezettségéről évente, a tárgyévet követő év március 31. napjáig a jegyzőhöz – mint önkormányzati adóhatóság – tesz bevallást a jegyző által rendszeresített formanyomtatványon.

A talajterhelési díj mértékét a talajterhelési díj alapja, az egységdíj, valamint a közigazgatási területre vonatkozó területérzékenységi szorzó határozza meg.

A talajterhelési díj mértéke:

2005-ben a talajterhelési díj egységdíjának 20%-a (72Ft/m3)

2006-ban a talajterhelési díj egységdíjának 50%-a (180Ft/m3)

2007-ben a talajterhelési díj egységdíjának 75%-a (270Ft/m3)

2008-ban a talajterhelési díj egységdíjának 90%-a (324Ft/m3)

2009. évtől a talajterhelési díj egységdíjának 100%-a (360Ft/m3)

2012. évtől a talajterhelési díj egységdíjának 100%-a (3 600Ft/m3 )

**Talajterhelési díj bevételek alakulása 2019. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2019.** | 1 340 | 5 146 | 384 |
| **2020.** | 365 | 6 015 | 1.648 |
| **2021.** | 865 | 5 748 | 665 |
| **2022.** | 2 835 | 6 252 | 221 |
| **2023.** | 2 742 | 5 457 | 199 |
| **2024.** | 2 160 | 5 732 | 265 |

A fenti adatokból látható, hogy a talajterhelési díjból származó bevétel 2020. évben nagy mértékben csökkent, ugyanis a COVID járvány idején a letiltás ebben az adónemben nem volt foganatosítva. A 2021. évben már növekedés volt e bevétel tekintetében, 2022-évben ismét megkezdődött ebben az adónemben is a behajtás, letiltás. Ennek eredményeképpen a bevétel növekedett az előző évhez képest. 2023-2024. években csökkenés tapasztalható a bevételek tekintetében.

Le lehet szögezni, hogy ez az az előírás, amelyet a fizetésre kötelezettek a legkevésbé teljesítenek, talán minden helyi adó mögé helyezik. A tapasztalat ugyanis azt mutatja, hogy amíg a településen élők megfizetik a gépjárműadót és a kommunális adót, a talajterhelési díj fizetésére már kevésbé hajlandók.

A 2012. évtől kezdődően tízszeresére emelkedett a talajterhelési díj, ami azokat a személyeket sújtja, akik rácsatlakozhatnának a csatornahálózatra, de ezt mégsem teszik meg. A 2011. évi CCI. törvény 234. §-a módosította a környezetterhelési díjról szóló 2003. évi LXXXIX. törvény 12.§ (3) bekezdésében foglaltakat, mely a talajterhelési díj egységdíjának mértékét a korábbi 120 Ft/m3 helyett 1200 Ft/m3 összegben határozta meg. Az önkormányzatok által már évek óta kivethető a talajterhelési díj, mely a környezetterhelési díjak egyike, s amelyet „a környezet és természet védelme, terhelésének mérséklése, a környezethasználóknak a környezet és természet megóvását szolgáló tevékenységre való ösztönzése, valamint a környezet- és természetvédelem költségvetési forrásainak biztosítása érdekében” fogadott el 2003-ban az Országgyűlés.

*A talajterhelési díj egységdíjának mértéke 2013. február 1-jét*ő*l:* 3 600 Ft/m3.

Egyek Nagyközség Önkormányzat Képviselő-testülete az Alaptörvény 32. cikk (1) bekezdés a.) pontjában biztosított jogalkotói jogkörében eljárva, a környezetterhelési díjról szóló 2013. évi LXXXIX. törvény 21/A. § (2) bekezdésében foglaltak alapján a talajterhelési díjról szóló

2/2005. (I.27.) rendelet és az azt módosító 26/2024.(XII.11.) számú rendelet a következőket rendeli el, a

2024. évi bevallási és befizetési kötelezettségeket illetően:

a.) a 70. életéven felüli személy 90 %-os díjfizetési kedvezményben részesül b.) a 70. életéven aluli személy 70 %-os díjfizetési kedvezményben részesül

c.) aki 2024. évben a közcsatornára rákötött, és azt az adóhatóságnál igazolja az 90 %-os díjfizetési kedvezményben részesül.

A talajterhelési díj egységdíjának nagymértékű változása nem biztos, hogy azt a törekvést szolgálja, melyet a törvényhozók szem előtt tartottak, amikor a jogszabályt alkották. Ugyanis a talajterhelési díj egységárának 10-szeresére történő emelése nem biztos, hogy arra fogja ösztönözni a településen élő állampolgárokat, hogy csatlakozzanak az ingatlanukhoz tartozó szennyvízhálózatra - kis jövedelmükből, szociális ellátásukból - nem is biztos, hogy meg tudnák tenni. Valamint a csekély bevételükből az önkormányzat felé sem tudják megfizetni a talajterhelési díjat, ez által növekszik az önkormányzat adóhátralékának összege.

Abban az esetben, ha minden lakos csatlakozik a szennyvízhálózatra (akinek lehetősége van) az önkormányzat talajterhelési díj bevétele csökkenni fog, tehát ez a bevételi forrás nem realizálódik az önkormányzatnál, mely önkormányzatunknál – közel 2 millió forintos bevételről van is szó – nem pótolható más forrásból.

***Term***ő***föld bérbeadásából származó jövedelem***

Az adózás rendjéről szóló 2017. évi CL. tv.82. § [Adatszolgáltatás a föld bérbeadásáról származó jövedelemről]A kifizető a föld bérbeadásából (földjáradékból) származó jövedelemről és a levont adóról, az adómentesség feltételéül szabott időtartamra kötött, de ezen időtartam lejárta előtt megszűnt haszonbérleti szerződésről és az adókötelessé vált időszakról, valamint a bérbeadott földterület ingatlan-nyilvántartási azonosító adatairól az adatszolgáltatást a földterület fekvése szerint illetékes önkormányzati adóhatósághoz teljesíti. Az adatszolgáltatásban fel kell tüntetni az adólevonás elmaradásának okát (természetben történő bérfizetés). Az adatszolgáltatást a kifizető papíralapú adathordozón az adóévet követő év március 31. napjáig teljesíti.A személyi jövedelemadóról szóló 1995. évi CXVII. törvény 73.§. XIV. Fejezet (VEGYES JÖVEDELMEK)

A termőföld bérbeadásából származó jövedelem (ideértve a földjáradékot is) adóztatása a föld fekvése szerint illetékes önkormányzati adóhatóság feladata. Az ebből származó valamennyi bevétel az önkormányzat költségvetését illeti meg, és az az önkormányzattól nem vonható el. (2) Atermőföld bérbeadásából származó jövedelem adóját a magánszemély állapítja meg, a termőföld fekvése szerint illetékes önkormányzati adóhatóságnál vallja be és fizeti meg (önadózás). A jövedelem bevallását a magánszemély az erre a célra rendszeresített nyomtatványon a jövedelem megszerzésének évét követő év március 20-áig teljesíti. Amennyiben a magánszemély több önkormányzat illetékességi területén szerez bevételt, az adóbevallást és adófizetést önkormányzati adóhatóságonként külön-külön kell teljesíteni. A főváros esetében a termőföld fekvése szerint illetékes önkormányzati adóhatóság alatt a fővárosi önkormányzat főjegyzőjét kell érteni.(3) Ha a termőföld bérbeadásából származó bevétel kifizetőtől származik, az adót a kifizető állapítja meg, vonja le, vallja be, és fizeti meg. Nem terheli a kifizetőt haszonbérbe adás esetén az adómegállapítási kötelezettség, ha a magánszeméllyel az adómentesség feltételéül szabott időtartamra kötött haszonbérleti szerződést.(4) A (2) bekezdésben foglaltaktól eltérően nemkell adóbevallást tenni annak a magánszemélynek, akinek a termőföld bérbeadásból származó jövedelme kizárólag kifizetőtől származik és a kifizető az adót levonta, vagy a termőföld bérbeadásából származó jövedelme mentes az adó alól.(5) Ha a magánszemélynek termőföld bérbeadásból olyan bevétele, jövedelme keletkezik, amely nem kifizetőtől származik, vagy a kifizető a jövedelem juttatásakor az adót levonni elmulasztotta, vagy a kifizető a bérleti díjat természetben fizette meg, a vagyoni érték után az adót a magánszemély a jövedelem megszerzésének negyedévét követő hó 12-éig fizeti meg.(6) Ha az adómentesség feltételéül szabott időtartamra kötött haszonbérleti szerződés ezen időtartam lejárta előtt adófizetési kötelezettséget keletkeztető módon megszűnik, az adót a magánszemély a (2) bekezdésben meghatározott szabályok szerint állapítja meg, vallja be, és fizeti meg.(7) A kifizető a termőföld bérbeadásából származó jövedelemből levont adót a föld fekvése szerint illetékes önkormányzati adóhatósághoz utalja át a kifizetést követő hó 12. napjáig. A levont adóról a kifizető adóbevallását a föld fekvése szerint illetékes önkormányzati adóhatósághoz az adóévet követő év február 25-éig nyújtja be.

adatok ezer forintban

|  |  |  |  |  |  |  |
| --- | --- | --- | --- | --- | --- | --- |
|  | **2019. év** | **2020. év** | **2021. év** | **2022. év** | **2023. év** | **2024. év** |
| **Termőföld**  **bérbeadásából származó jövedelem adója** | 0 | 0 | 0 | 149 | 0 | 0 |

**Helyi jövedéki adó**

2015. év-től az adócsoport feladat köre bővült a magánfőzők bejelentkezéseinek feldolgozásával az alábbi törvény értelmében.

**A magánfőzésre vonatkozó szabályokat a 2016. évi LXVIII. törvény tartalmazza:**

**143. §** (1) A magánfőző a magánfőzésre szolgáló desztillálóberendezés feletti tulajdonszerzést, valamint a bejelentett adatokban történt változást az azt követő 15 napon belül köteles bejelenteni a lakóhelye szerinti önkormányzati adóhatósághoz.

(2) Az (1) bekezdés szerinti bejelentés tartalmazza a magánfőző nevét, lakcímét, adóazonosító jelét, a desztillálóberendezés feletti tulajdonszerzés időpontját, a desztillálóberendezés űrtartalmát és tárolásának, használatának helyét, ha az eltér a magánfőző lakcímétől.

(3) A magánfőző köteles megőrizni és hatósági ellenőrzéskor bemutatni a desztillálóberendezés feletti jogszerű tulajdonszerzést igazoló iratot.

(4) Az önkormányzati adóhatóság az (1) bekezdés szerinti bejelentésről értesíti az állami adó- és vámhatóságot és a bejelentéssel érintett másik önkormányzati adóhatóságot. Az önkormányzati adóhatóság az értesítést a teljesítést követő hónap 15. napjáig küldi meg az állami adó- és vámhatóság részére.

(5) A tárgyévben előállítani tervezett magánfőzött párlat előállításához az önkormányzati adóhatóságnál regisztrált magánfőző az előállítást megelőzően bejelentést tesz az állami adó- és vámhatósághoz. A magánfőző a bejelentésben megadja nevét, lakcímét, adóazonosító jelét, az előállítani kívánt párlat mennyiségét literben, valamint nyilatkozik arról, hogy a magánfőzésre vonatkozó jogszabályi feltételeknek megfelel. A bejelentés alapján az állami adó- és vámhatóság magánfőzöttpárlat-származási igazolást állít ki és küld meg a magánfőző részére.

(6)[\*](https://net.jogtar.hu/jogszabaly?docid=a1600068.tv#lbj229id9f99) Ha a magánfőző a bejelentett párlatmennyiségnél több párlatot állít elő, akkor a tárgyév végéig bejelenti a többlet mennyiségét literben az állami adó- és vámhatósághoz. A magánfőző a bejelentésben megadja az (5) bekezdés szerinti adatokat és nyilatkozatot. A bejelentés alapján az állami adó- és vámhatóság magánfőzöttpárlat-származási igazolást állít ki és küld meg a magánfőző részére.

(7) Az állami adó- és vámhatóság a magánfőzöttpárlat-származási igazolások magánfőzőnek történő átadásáról a kedvezményes adózási szabályok betartásának ellenőrizhetősége érdekében nyilvántartást vezet, amely tartalmazza a magánfőző nevét, adóazonosító jelét, lakóhelyét, a desztillálóberendezés tárolási, használati helyét, regisztrációs számát, valamint az átvett magánfőzöttpárlat-származási igazolás mennyiségét és átvételi idejét. Az állami adó- és vámhatóság az átadott magánfőzöttpárlat-származási igazolás mennyiségének megadásával haladéktalanul értesíti a desztillálóberendezés tárolási, használati helye szerinti önkormányzatot. Az állami adó- és vámhatóság a nyilvántartásban szereplő adatokat a nyilvántartásba kerüléstől számított 5 évig kezeli.

(8) Az évente magánfőzés keretében előállítható párlatmennyiség túllépése esetén a magánfőző a többletmennyiséget köteles haladéktalanul bejelenteni az állami adó- és vámhatóságnak és az állami adó- és vámhatósággal egyeztetett módon gondoskodni a többletmennyiség megsemmisítéséről.

(9) A magánfőzött párlat kizárólag a magánfőző, családtagjai vagy vendégei által fogyasztható el, feltéve, hogy értékesítésre nem kerül sor. A magánfőzött párlat kizárólag adóraktár részére értékesíthető.

(10)[\*](https://net.jogtar.hu/jogszabaly?docid=a1600068.tv#lbj231id9f99) A magánfőzött párlat eredetét a magánfőzött párlat-származási igazolás igazolja.

(11) Magánfőzés esetében az adó megállapításához és az adótartozás végrehajtásához való jog a termék előállításától számított 1 év elteltével évül el.

Ezen jogcímen az önkormányzatnak bevétele nem keletkezik, az adatszolgáltatással kapcsolatos feladatok elvégzése hárul az adóügyi ügyintézőkre.

***Pótlék, bírság***

**Késedelmi pótlék és bírság alakulása 2019. évt**ő**l**

|  |  |  |  |
| --- | --- | --- | --- |
| **Év** | **Adóbevétel (ezer Ft)** | **Hátralék (ezer Ft)** | **Hátralék az**  **adóbevétel %-ban** |
| **2019.** | 1 621 | 3 620 | 223 |
| **2020.** | 887 | 3 295 | 371 |
| **2021.** | 591 | 4 387 | 742 |
| **2022.** | 838 | 4 594 | 548 |
| **2023.** | 3 432 | 13 605 | 396 |
| **2024.** | 2 949 | 17 769 | 603 |

A fenti táblázatból láthatjuk, hogy a késedelmi pótlék és bírság hátralék adatai kiemelkedően magasak az abból származó bevételhez képest. A pótlék és bírság bevétele 2020. évben az előző évhez viszonyítva 734 eFt-tal csökkent, 2021. évben az előző évhez viszonyítva ismét csökkent 356 eFt-tal, 2022. évben már 324e Ft-al növekedett, majd 2023. évben jelentősen 2.594e Ft-al emelkedett a bevétel, 2024. évben minimálisan csökkent.

A hátralék összege 2020. évben 325 e Ft-tal csökkent 2019. évhez viszonyítva, 2021. évben 1.092 e Ft-tal emekedett, 2022. évben 207 e Ft-tal nőtt, 2023. évben 9.011 e Ft-tal növekedett, 2024. évben 4.164 e Ft-tal nőtt.

A szankciók (adóbírság, mulasztási bírság, késedelmi pótlék, önellenőrzési pótlék) alkalmazása során, ha az adóhatóság megállapítja, hogy az adózó valamely adókötelezettségét nem megfelelően teljesítette, a törvény által előírt jogkövetkezményeket alkalmazza.

A késedelmi pótlék mértéke minden naptári nap után a késedelem, illetve az esedékesség előtti igénybevétel (felszámítás) időpontjában érvényes jegybanki alapkamat 5 százalékponttal növelt mértékének háromszázhatvanötöd része.

A mulasztási bírság mértéke természetes személly adózót 100.000 Ft-ig, nem természetes személy adózót 500.000 Ft-ig terjedő mulasztási bírsággal sújtható, ha az adózás rendjéről szóló törvényben foglaltak szerint kötelezettségeinek az adózó nem tett eleget.

***2022-2025. I. NEGYEDÉVI ADATOK***

**Adóbevételek és adóhátralékok alakulása adónemenként 2022-2025. évek I. negyedéveiben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Adók fajtái** | ***Adóbevételek*** | | | | ***Hátralékok*** | | | |
| ***2022. I.***  ***negyedév***  ***(ezer Ft*)** | ***2023. I.***  ***negyedév***  ***(ezer Ft*)** | ***2024. I.***  ***negyedév***  ***(ezer Ft*)** | ***2025. I.***  ***negyedév***  ***(ezer Ft*)** | ***2022. I.***  ***negyedév***  ***(ezer Ft*)** | ***2023. I.***  ***negyedév***  ***(ezer Ft*)** | ***2024. I.***  ***negyedév***  ***(ezer Ft*)** | ***2025. I.***  ***negyedév***  ***(ezer Ft*)** |
| **Magánszemélyek**  **kommunális adója** | 4.759 | 1.546 | 7.489 | 6.950 | 7.634 | 5.450 | 8.029 | 9.445 |
| **Helyi ipar**ű**zési**  **adó** | 18.390 | 26.931 | 25.263 | 34.065 | 6.476 | 5.730 | 11.474 | 15.485 |
| **Gépjárm**ű**adó** | 0\* | 0\* | 0\* | 0\* | 2.013 | 1.567 | 545 | 134 |
| **Talajterhelési**  **díj** | 227 | 657 | 561 | 1 001 | 5.926 | 5.985 | 5.541 | 6.300 |
| **Term**ő**föld**  **bérbeadásából származó jövedelem**  **Jövedéki adó** | 0 | 0 | 0 | 0 | 0 | 0 | 0 | 0 |
| **Pótlék, bírság** | 170 | 301 | 1.088 | 787 | 3.533 | 5.730 | 13.695 | 19.243 |
| **Összesen:** | **23.546** | **29.435** | **34.401** | **42.803** | **25.582** | **24.462** | **39.284** | **50.607** |

A 2023. I. negyedévben befolyt adóbevtélek 29.435 eFt-os összege nem tartalmazza a 2023. I. negyedévében befolyt, de túlfizetésként nyilvántartott kommunális adó befizetéseket, amelynek összege 6.752 eFt. Ugyanis az ASP rendszer fejlesztésével kapcsolatos év eleji változások nem tették lehetővé, hogy a kommunális adó éves összegének változásáról (10 eFt/ingatlan) a határozatok adózóknak történő megküldése megtörténjen úgy, hogy a határozatok jogerőre emelkedése az I. féléves adófizetési határiődig, március 15-ig megtörténjen.

E miatt szerepel a ***2022-2025. I. NEGYEDÉVI ADATOK*** című táblázatban 2023. I. negyedévében befolyt kommunális adó bevételek összegeként, 1.546 eFt.

Valójában 8.298 eFt összegű kommunális adó folyt be, de mivel a kiküldött határozatok jogerőre emelkedése 2023. március 31.-e utáni, ezért ebből az összegből túlfizetésként szerepel 2023. március 31.-én 6.752 eFt. Ez az összeg a határozat jogerőre emelkedését követően lesz kommunális adó bevétel, amely 2023. március 31.-e utáni időpontra tehető.

\*A Magyarország 2020. évi központi költségvetésének a vészhelyzettel összefüggő eltérő szabályairól szóló 92/2020. (IV.6.) Korm. rendelet 4. § alapján “a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a XLVI. Járvány Elleni Védekezési Alap fejezet bevételét képezi.”

2020. évben át kellett utalni a befolyt gépjárműadó egészét a központi költségvetésbe, tehát erre az évre betervezett gépjárműadó bevétel nem realizálódott.

Szintén a világjárványnak köszönhetően a helyi iparűzési adó 2021. I. negyedévi bevétel csökkenését az alábbi rendelkezés befolyásolta: a mikro-, kis- és középvállalkozásnak minősülő vállalkozóknak 2021. évben az adott előlegfizetési időpontban esedékes adóelőleg 50 százalékát kell az egyes esedékességi időpontokban megfizetni, ha a vállalkozó 2021. február 25-ig a székhelye, telephelye szerinti önkormányzati adóhatósághoz erre vonatkozóan nyilatkozatot nyújtott be. Ez a szabályozás a 2022. évi adóelőlegek tekintetében megmaradt.

**Összesített adóbevételek alakulása 2022-2025. évek I. negyedévében**

**Összesített adóhátralékok alakulása 2022-2025. évek I. negyedéveiben**

A táblázatot, valamint a diagramokat megvizsgálva megállapíthatjuk, hogy 2023. I. negyedévében az összesített bevétel 5.889 eFt-tal növekedett 2022. évhez viszonyítva. 2024. I. negyedéves bevétele az előző évhez viszonyítva 4.966e Ft-al növekedett. 2025. I. negyedévben szintén emelkedett 8.402e Ft-tal.

Amennyiben a hátralékok összegét vizsgáljuk 2023. I. negyedévében csökkent 1.120e Ft-tal 2022. évhez képest, majd 2024. I. negyedévében emelkedett 14.822e Ft-al, illetve 2025. I. negyedévében szintén növekedés tapasztalható 11.323e Ft-tal.

***AZ ADÓFIZETÉS ELMARADÁSA ÉS AZ ADÓBEHAJTÁSI MÓDSZEREK***

A helyi adó az önkormányzat kezében egy olyan eszköz, melynek segítségével az önkormányzat képes közszolgáltatás nyújtására. Az adót az adófizető érdekében veti ki, hogy biztosítani tudja azokat a szociális, gazdasági, infrastrukturális, egészségügyi, kulturális stb. feltételeket, melyek a települések lakosainak életkörülményein hivatottak javítani. A település lakóinak adófizetési morálja meghatározza a település adottságait és fordítva is igaz. A település adottságai meghatározzák a lakosság összetételét, amelyből következik az adófizetési hajlandóság.

A település vonzóvá válhat a vállalkozások számára az elkészült ipari park miatt. Az ipari park közművesített, alkalmas ipari, vállakozási tevékenységek végzésére, a tevékenység sajátos jellegére tekintettel elvégzett beruházások után (pl.: összeszerelő csarnok építése).

Sokan azt latolgatják, hogy hogyan tudnak túljárni a helyi adóhatóság eszén, hogyan tudnak az önkormányzat zsebéből minél többet „kihúzni” és nem azt nézik, hogy hogyan tudnak hozzájárulni ahhoz, hogy a település, melyen él minél jobb életkörülményekkel rendelkezzen.

Egyes adófizetésre kötelezett, de szociális ellátásokra jogosult lakosok a megélhetésük érdekében szociális ellátásokért fordulnak az önkormányzathoz. Az ő esetükben nem az adófizetési kötlezettség teljesítése szerepel az elsődleges feladataik között, hanem a mindennapi megélhetésük, ők nem fognak adót fizetni, sőt ezen adózók esetében az adók letiltása, behajtása sem fog sikeres lenni, ugyanis nincs letiltható jövedelmük.

Ha az adófizetők belátnák, hogy az adók kivetése az ő érdekükben történik, akkor nem vitatnák az adófizetés szükségességét. Mivel azonban az önkéntes jogkövető magatartás az adózók egy részénél, - különböző okok miatt – elmarad, szükségessé válik az adók behajtása.

Az adófizetési kötelezettség elmaradásának okai különbözők lehetnek:

- átmeneti fizetésképtelenség, nehéz pénzügyi helyzet,

- figyelmetlenség, a kötelezettségek nem megfelelő nyomon követése,

- szándékos jogsértő magatartás, tudatos ellenszegülés.

Komoly gondot okoznak azok az adófizetésre kötelezettek, akik eleve elutasítják az adófizetésnek még a gondolatát is, nem értik, s nem tudnak vele azonosulni, s bízva abban, hogy kapacitáshiány, vagy egyéb ok miatt az adóhatóság nem tudja tőlük behajtani a tartozást.

**Jelzálogjog bejegyzés**

Egy az önkormányzat által még nem alkalmazott módszer került bevezetésre a 2023. évben.

A bevétel növelése céljából újabb végrehajtási cselekményt – jelzálogjog bejegyzést – hajtottunk végre, azon magasabb összegű tartozással rendelkező adózók részére, akik adófizetési kötelezettségüket évek óta nem teljesítik és tulajdonukban vagy résztulajdonukban van legalább egy ingatlan.

Azon ingatlan tulajdonosok, akik nagyobb összegű adótartozással rendelkeznek értesítést kaptak, hogy amennyiben tarozásukat 8 napon belül nem fizetik meg, az ingatlan-nyilvántartásba jelzálogjog bejegyzés kerül, valamint 10.000 Ft összegű végrehajtási költség és a jelzálogjog Földhivatalhoz történő bejegyzésének költsége 12.600 Ft is az ügyfelet terheli. A 12.600Ft-os költséget az önkormányzatnak meg kell előlegezni, ha az ügyfél nem fizeti meg a jelzálogjog bejegyzésekor, ami sajnos a gyakorlatban tapasztalható.

Amennyiben az ügyfelek adótartozásukat nem rendezik, a Földhivatalba küldött megkeresés alapján, a jelzálogjog soron kívül bejegyzésre kerül az ingatlan-nyilvántartásba.

**Bejegyzett, folyamatban lévő jelzálogjog bejegyzések összegei adónemenként 2023. évben**

**(eFt-ban)**

|  |  |  |  |  |  |  |  |
| --- | --- | --- | --- | --- | --- | --- | --- |
| magánszemélyek kommunális adója | helyi iparűzési adó | gépjárműadó | késedelmi pótlék | bírság | talajterhelési díj | egyéb bevétel (ebrendészeti hozzájárulás) | idegen bevétel (krízis) |
| 2 095 | 3 288 | 59 | 951 | 1 122 | 1 428 | 49 | 205 |

**Befolyt bevételek jelzálogjog bejegyzések kapcsán adónemenként 2023. évben (eFt-ban)**

|  |  |  |  |  |  |  |  |
| --- | --- | --- | --- | --- | --- | --- | --- |
| magánszemélyek kommunális adója | helyi iparűzési adó | gépjárműadó | késedelmi pótlék | bírság | talajterhelési díj | egyéb bevétel (ebrendészeti hozzájárulás) | idegen bevétel (krízis) |
| 252 | 0 | 3 | 55 | 141 | 16 | 0 | 0 |

**Bejegyzett, folyamatban lévő jelzálogjog bejegyzések összegei adónemenként 2024. évben**

**(eFt-ban)**

|  |  |  |  |  |  |  |  |
| --- | --- | --- | --- | --- | --- | --- | --- |
| magánszemélyek kommunális adója | helyi iparűzési adó | gépjárműadó | késedelmi pótlék | bírság | talajterhelési díj | egyéb bevétel (ebrendészeti hozzájárulás) | idegen bevétel (krízis) |
| 636 | 0 | 8 | 211 | 492 | 0 | 26 | 474 |

**Befolyt bevételek jelzálogjog bejegyzések kapcsán adónemenként 2024. évben (eFt-ban)**

|  |  |  |  |  |  |  |  |
| --- | --- | --- | --- | --- | --- | --- | --- |
| magánszemélyek kommunális adója | helyi iparűzési adó | gépjárműadó | késedelmi pótlék | bírság | talajterhelési díj | egyéb bevétel (ebrendészeti hozzájárulás) | idegen bevétel (krízis) |
| 91 | 0 | 0 | 12 | 30 | 0 | 0 | 58 |

**A végrehajtás költsége**

Az adóhatóság által foganatosítandó végrehajtási eljárásokról szóló 2017. évi CLIII. törvény 11.§-ban foglaltak szerint az adós köteles végrehajtási költségátalány megfizetésére, melynek összege 10.000 Ft.

A végrehajtási eljárás első lépéseként az ügyfelek túlfizetéseinek átvezetésére kerül sor. Ezt követően végrehajtási értesítőt kapnak az ügyfelek, melyben tájékozódhatnak a tartozásuk összegéről, valamint annak meg nem fizetésének következményeiről. Amennyiben az ügyfél a megadott határidőig nem teljesíti befizetését, letiltási rendelvény kerül megküldésre a munkáltatók részére, ezt követően 10.000 Ftösszegű végrehajtási költségátalány előírására kerül sor.

Az önkormányzat a továbbiakban sem hagyhat fel a hátralékok behajtására tett intézkedésekkel. Az adózók befizetéseit folyamatosan figyelemmel kísérjük. Amennyiben az adóalanyok határidőben nem fizetnek, abban az esetben munkabérükből, nyugdíjukból történő levonást, vagy hatósági átutalási megbízást kezdeményezünk az adós számlavezető pénzintézeténél.

**Munkabérből illetve nyugdíjból történő** **letiltások eredményei 2024. évben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Magánszem**  **élyek kommunáli s adója (Ft)** | **Helyi**  **ipar**ű**zési adó (Ft)** | **Gépjárm**ű**ad**  **ó (Ft)** | **Késedelmi**  **pótlék (Ft)** | **Bírság (Ft)** | **Talajterhel**  **ési díj (Ft)** | **Egyéb, idegen**  **bevétel (Ft)** | **Összesen (Ft)** |
| **Indított**  **eljárások (Ft)** | 2.415.697 | 573.082 | 88.847 | 1.721.493 | 4.049.532 | 2.202.232 | 3.617.781 | **14.668.664** |
| **Ebb**ő**l**  **sikeres eljárások (Ft)** | 1.804.627 | 1.144.229 | 45.141 | 563.033 | 1.439.725 | 759.793 | 797.975 | **6.554.523** |

**Hatósági átutalási megbízások eredményei 2024. évben**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Magánszemélyek kommunális adója (Ft)** | **Helyi iparűzési adó (Ft)** | **Gépjárműadó (Ft)** | **Késedelmi pótlék (Ft)** | **Bírság (Ft)** | **Talajterhelési díj (Ft)** | **Idegen, egyéb bevétel (Ft)** | **Összesen (Ft)** |
| **Indított eljárások (Ft)** | 67.375 | 1.046.695 | 7.000 | 247.346 | 420.000 | 0 | 151.447 | **1.939.863** |
| **Ebből sikeres eljárások (Ft)** | 22.500 | 487.121 | 0 | 30.063 | 10.774 | 0 | 2.000 | **552.458** |

Egyek, 2025. május 20.

Antalné Csőke Éva adóügyi ügyintéző

Galbács-Trungel Katalin adóügyi ügyintéző

Szekeres Zsuzsanna közgazdasági irodavezető